Stormen natten til tirsdag var hård ved ridecentret ved Als. Blæsten væltede den ene længe på gården. Kun solide bokse forhindrede seks heste i at blive mast. - Taget var væltet ned og lå på kanten af boksene og væltet helt ned på jorden, siger Mark Pedersen, Skelund. Kate Hansen er en af de piger, som har heste opstaldet på Bønderskovgård ved Als. Hun var chokeret, da hun fik nyheden. - Jeg var i skole, da jeg fik det at vide. Jeg vidste slet ikke, hvad jeg skulle gøre, siger Kate Hansen, Als. Mark Pedersen og kæresten Suni Kristensen fik med livet som indsats reddet hestene ud af sammenstyrtede stald. - Vi gik rundt med hjelme. Hun havde ridehjelm på, og jeg havde min styrthjelm på, for de knirkede lidt, så man vidste ikke rigtigt, hvornår der skete noget, siger Mark Pedersen. Ingen kom noget til, hverken heste eller personer, så nu skal stalden bygges op igen. Arbejdet er i fuld gang.

Referat:
Stormen blev en barsk affære på et ridecenter ved Als. Her måtte seks heste reddes ud af en sammenstyret stald.